KOMMISSIONENS BESLUTNING af 5. december 1997 om principiel anerkendelse af, at de dossierer, som er forelagt til grundig behandling med henblik på eventuel optagelse af CGA 245 704, flazasulfuron, Spodoptera exigua nuclear polyhedrosis virus, imazosulfuron, pymetrozin og sulfosulfuron i bilag I til Rådets direktiv 91/414/EØF om markedsføring af plantebeskyttelsesmidler, er fuldstændige (EØS-relevant tekst) (97/865/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), senest ændret ved direktiv 97/57/EF (2), særlig artikel 6, stk. 3, og

ud fra følgende betragtninger:

Ifølge direktiv 91/414/EØF (i det følgende benævnt »direktivet«) skal der udarbejdes en EF-liste over godkendte aktive stoffer i plantebeskyttelsesmidler;

medlemsstaternes myndigheder har af ansøgere fået forelagt dossierer med henblik på at få optaget seks aktive stoffer i direktivets bilag I;

Novartis Crop Protection AG forelagde de franske myndigheder et dossier vedrørende det aktive stof CGA 245 704 den 15. oktober 1996;

I.S.K. Biosciences forelagde de spanske myndigheder et dossier vedrørende det aktive stof flazasulfuron den 16. december 1996;

Biosys forelagde de nederlandske myndigheder et dossier vedrørende det aktive stof Spodoptera exigua nuclear polyhedrosis virus den 12. juli 1996;

Urania Agrochem GmbH forelagde de tyske myndigheder et dossier vedrørende det aktive stof imazosulfuron den 27. juni 1996;

Novartis Crop Protection AG forelagde de tyske myndigheder et dossier vedrørende det aktive stof pymetrozin den 4. september 1996;

Monsanto forelagde de irske myndigheder et dossier vedrørende det aktive stof sulfosulfuron den 24. april 1997;

nævnte myndigheder gav Kommissionen resultaterne af en første undersøgelse af, om dossiererne er fuldstændige med hensyn til data- og informationskravene i direktivets bilag II, og for mindst ét plantebeskyttelsesmiddel, der indeholder det aktive stof, i direktivets bilag III; derefter indsendte ansøgerne dossiererne til Kommissionen og de øvrige medlemsstater i henhold til artikel 6, stk. 2;

dossiererne vedrørende flazasulfuron, Spodoptera exigua nuclear polyhedrosis virus og pymetrozin blev videregivet til Den Stående Komité for Plantesundhed den 29. maj 1997;

dossieret vedrørende CGA 245 704 blev videregivet til Den Stående Komité for Plantesundhed den 19. juni 1997;

dossiererne vedrørende imazosulfuron og sulfosulfuron blev videregivet til Den Stående Komité for Plantesundhed den 11. juli 1997;

efter direktivets artikel 6, stk. 3, skal det på EF-plan bekræftes, at hvert dossier anses for principielt at opfylde data- og informationskravene i direktivets bilag II og for mindst ét plantebeskyttelsesmiddel, der indeholder det aktive stof, i direktivets bilag III;

bekræftelsen er nødvendig, for at der kan foretages en grundig behandling af dossieret, og for at medlemsstaterne foreløbigt kan godkende plantebeskyttelsesmidler, der indeholder det aktive stof, samtidig med at betingelserne i direktivets artikel 8, stk. 1, navnlig kravet om, at der skal foretages en detaljeret vurdering af det aktive stof og plantebeskyttelsesmidlet ud fra direktivets krav, opfyldes;

ovenstående udelukker ikke, at der kan anmodes om yderligere data eller oplysninger fra ansøgeren, hvis det under den grundige behandling viser sig, at der er behov for sådanne, for at der kan træffes en afgørelse;

medlemsstaterne og Kommissionen går ud fra, at Frankrig vil foretage en grundig behandling af dossieret vedrørende CGA 245 704, at Spanien vil foretage en grundig behandling af dossieret vedrørende flazasulfuron, at Nederlandene vil foretage en grundig behandling af dossieret vedrørende Spodoptera exigua nuclear polyhedrosis virus, at Tyskland vil foretage en grundig behandling af dossiererne vedrørende imazosulfuron og pymetrozin, og at Irland vil foretage en grundig behandling af dossieret vedrørende sulfosulfuron;

Frankrig, Spanien, Nederlandene, Tyskland og Irland fremlægger konklusionerne af behandlingen tillige med eventuelle anbefalinger om optagelse og eventuelle betingelser herfor for Kommissionen hurtigst muligt og senest i løbet af et år; når disse rapporter foreligger, vil den grundige behandling blive fortsat med sagkyndig bistand fra alle medlemsstaterne i Den Stående Komité for Plantesundhed;

de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Følgende dossierer anses for principielt at opfylde data- og informationskravene i direktivets bilag II og for et plantebeskyttelsesmiddel, der indeholder det aktive stof, i direktivets bilag III under hensyntagen til de påtænkte anvendelsesformål:

1) Dossieret, som I.S.K. Biosciences indsendte til Kommissionen og medlemsstaterne med henblik på optagelse af flazasulfuron som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 29. maj 1997.

2) Dossieret, som Biosys indsendte til Kommissionen og medlemsstaterne med henblik på optagelse af Spodoptera exigua nuclear polyhedrosis virus som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 29. maj 1997.

3) Dossieret, som Novartis Crop Protection AG indsendte til Kommissionen og medlemsstaterne med henblik på optagelse af CGA 245 704 som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 19. juni 1997.

4) Dossieret, som Urania Agrochem GmbH indsendte til Kommissionen og medlemsstaterne med henblik på optagelse af imazosulfuron som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 11. juli 1997.

5) Dossieret, som Novartis Crop Protection AG indsendte til Kommissionen og medlemsstaterne med henblik på optagelse af pymetrozin som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 29. maj 1997.

6) Dossieret, som Monsanto indsendte til Kommissionen og medlemsstaterne med henblik på optagelse af sulfosulfuron som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 11. juli 1997.

Artikel 2

Denne beslutning er rettet til medlemsstaterne.

Udfærdiget i Bruxelles, den 5. december 1997.

På Kommissionens vegne

Franz FISCHLER

Medlem af Kommissionen

(1) EFT L 230 af 19. 8. 1991, s. 1.

(2) EFT L 265 af 27. 9. 1997, s. 87.